R100 000 beloning uitgeloof vir dié man‘n Beloning van R100 000 is uitgeloof vir dié man. ŉ Beloning van R100 000 is Dinsdag uitgeloof vir enigiemand met inligting wat tot die inhegtenisneming van ŉ man kan lei in verband met ŉ moord in die Johannesburgse sakesentrum in 2014. Die liggaam van Xolani Xabashe (30) is in die vroeë oggendure van 2 Junie 2014 in sy kamer in die Colloseum-woonstelblok op die hoek van Kruis- en Commissionerstraat in die middestad aangetref. Volgens kapt. Xoli Mbele, woordvoerder van die polisie, is Xabashe destyds verwurg en deur paramedici op die toneel dood verklaar. Mbele verduidelik ŉ spesifieke verdagte word sedertdien in verband met die moord op Xabashe gesoek. Dié man is destyds met ŉ sak wat aan die oorledene behoort op beeldmateriaal vasgevang. Volgens Mbele het dié man op 1 Junie 2014 met Xabashe se televisiestel by die woonstelblok probeer uitkom. Hy kon egter nie daarin slaag nie aangesien hy nie ŉ strokie van eienaarskap daarvoor kon wys nie. Die man het met Xabashe se sak op die vlug geslaan en is sedertdien soek. Die polisie doen ŉ beroep op die gemeenskap om enige inligting rakende die man by speurkonstabel Lindiwe Mbatha by 076 770 5766 óf by 011 497 7255 aan te meld.